open-index/open-wikipedia-markdown huggingface dataset:
Seoul Broadcasting System

***Seoul Broadcasting System*** (**SBS**, ) ir Dienvidkorejas raidorganizācija, kas dibināta 1990. gadā. Tās vadošais televīzijas kanāls ir SBS TV 6. kanālā digitālajai un kabeļtelevīzijai.

SBS ir lielākā privātā raidorganizācija Dienvidkorejā, un tā pieder kompānijai *Taeyoung Construction*. Tā pārvalda savu vadošo televīzijas kanālu, kuram ir valsts mēroga tīkls ar 10 reģionālajām stacijām un trīs radio tīkliem. SBS nodrošina ciparu virszemes televīzijas pakalpojumu ATSC formātā kopš 2001. gada, bet T-DMB pakalpojumu kopš 2005. gada.

## Atsauces

## Ārējās saites
*
1955. gada Pasaules čempionāts hokejā

**1955. gada Pasaules čempionāts hokejā** (arī **1955. gada Eiropas čempionāts hokejā**) bija 22. Pasaules čempionāts hokejā, kas vienlaicīgi bija arī 33. Eiropas čempionāts hokejā. Tas no 25. līdz 6. martā norisinājās Rietumvācijas pilsētās Diseldorfā, Dortmundē, Krēfeldē un Ķelnē.

16. reizi par čempioniem kļuva Kanādas hokeja izlase.

## Vietu sadalījums

## Eiropas čempionāta tabula
1954. gada Pasaules čempionāts hokejā

**1954. gada Pasaules čempionāts hokejā** (arī **1954. gada Eiropas čempionāts hokejā**) bija 21. Pasaules čempionāts hokejā, kas vienlaicīgi bija arī 32. Eiropas čempionāts hokejā. Tas no 26. februāra. līdz 7. martam norisinājās Zviedrijas galvaspilsētā Stokholmā.

Pirmo reizi par čempioniem kļuva PSRS hokeja izlase.

## Vietu sadalījums

## Eiropas čempionāta tabula
Kodijs Glass

**Kodijs Glass** (, dzimis ) ir Kanādas hokejists, spēlē centra uzbrucēja pozīcijā. Pašlaik (2024) Glass pārstāv Nacionālās hokeja līgas komandu Pitsburgas "Penguins". 2017. gada NHL draftā Glasu ar kopējo sesto numuru pirmajā kārtā izvēlējās Vegasas "Golden Knights", kļūstot par pirmo spēlētāju, ko šī komanda ir draftējusi.

Vegasas "Golden Knights" rindās spēlējis divas sezonas. 2021. gadā Glasu aizmainīja uz Našvilas "Predators".

2024. gada 13. augustā Glass tika aizmainīts uz Pitsburgas Penguins kopā ar divām drafta izvēlēm, apmaiņā pret Džordanu Frasku.

Kanādas hokeja izlases rindās spēlējis 2023. gada Pasaules čempionātā.
## Atsauces

## Ārējās saites
Skots Lotons

**Skots Lotons** (, dzimis ) ir Kanādas hokejists, spēlē centra uzbrucēja pozīcijā. Pašlaik (2026) Lotons pārstāv Nacionālās hokeja līgas komandu Losandželosas "Kings". 2012. gada NHL draftā Lotonu ar kopējo 20. numuru pirmajā kārtā izvēlējās Filadelfijas "Flyers".

2025. gada 7. martā Lotons kopā ar divām drafta izvēlēm tika aizmainīts uz Toronto "Maple Leafs" komandu apmaiņā pret krievu uzbrucēju Ņikitu Grebenkinu ​​un nosacītu 2027. gada drafta pirmās kārtas izvēli.

2026. gada 6. martā Lotons tika aizmainīts no Maple Leafs komandas uz Losandželosas "Kings" komandu apmaiņā pret nosacītu 2026. gada drafta trešās kārtas izvēli.

Kanādas hokeja izlases rindās spēlējis 2023. gada Pasaules čempionātā.
## Atsauces

## Ārējās saites
Matiass Treteness

**Matiass Treteness** (, dzimis ) ir Norvēģijas hokejists, spēlē aizsarga pozīcijā. Pašlaik (2023) Treteness pārstāv Somijas hokeja līgas komandu Hemēnlinnas HPK.

Iepriekš Treteness spēlējis Norvēģijas *[[Eliteserien]]* līgas komandā Stavangeres "Oilers", Zviedrijas *[[Hockeyallsvenskan]]* līgas komandā *[[Almtuna IS]]*, Vācijas hokeja līgas komandā Krēfeldes "Pinguine" un Šveices komandā *[[HC La Chaux-de-Fonds]]*.

Norvēģijas hokeja izlases rindās Treteness ir spēlējis astoņos Pasaules čempionātos, kā arī 2018. gada ziemas olimpiskajās spēlēs.

## Ārējās saites
Sondre Ūldens

**Sondre Ūldens** (, dzimis ) ir Norvēģijas hokejists, spēlē kreisās malas uzbrucēja pozīcijā. Pašlaik (2023) Ūldens pārstāv Šveices līgas komandu *[[HC La Chaux-de-Fonds]]*. 2010. gada NHL draftā Ūldenu ar kopējo 79. numuru trešajā kārtā izvēlējās Toronto "Maple Leafs".

Iepriekš Ūldens spēlējis Zviedrijas komandās *[[Modo Hockey]]*, *[[Brynäs IF]]* un *[[Leksands IF]]*, Norvēģijas komandā *[[Vålerenga Ishockey]]*, Horvātijas komandā Zagrebas "Medveščak", Austrijas komandā Vīnes "Capitals" un Anglijas komandā Šefīldas "Steelers".

Norvēģijas hokeja izlases rindās spēlējis 2014. gada ziemas olimpiskajās spēlēs, kā arī piecos Pasaules čempionātos.

## Ārējās saites
Henriks Haukelands

**Henriks Haukelands** (, dzimis ) ir Norvēģijas hokejists, spēlē vārtsarga pozīcijā. Pašlaik (2023) Haukelands pārstāv Vācijas hokeja līgas komandu *[[Düsseldorfer EG]]*.

Iepriekš Haukelands spēlējis Norvēģijas komandā *[[Stjernen Hockey]]*, Zviedrijas komandās *[[Leksands IF]]*, *[[Timrå IK]]* un *[[Färjestad BK]]*, Somijas komandās Turku TPS un Kouvolas "KooKoo" un Vācijas komandā Minhenes "Red Bull".

Norvēģijas hokeja izlases rindās spēlējis 2018. gada ziemas olimpiskajās spēlēs, kā arī sešos Pasaules čempionātos.

## Ārējās saites
Baznīcu nakts

[thumb|Ekskursija katoļu baznīcā [Čehija|Čehijā]]
[thumb|[Tamili|Tamilu bērnu ansambļa uzstāšanās Reliģiju namā Hannoverē]]
**Baznīcu nakts** ir ikgadējs reliģisks un kultūras festivāls, ko organizē dažādas kristiešu baznīcas. Galvenā pasākuma ideja ir, ka apmeklētāji bez reliģiskas iesaistes un bez maksas var apskatīt kulta celtnes (baznīcas vai kapelas), kā arī iespēja pašiem kristiešiem satikt citu konfesiju ticīgos. Pasākums tiek organizēts līdzīgi Muzeju naktij un Zinātnieku naktij. Dažkārt baznīcās bez maksas tiek rīkoti arī koncerti, ekskursijas gida pavadībā, darbnīcas un teātra izrādes. Dažādās valstīs to organizē dažādās dienās, bet parasti maija beigās vai jūnija sākumā.

## Vēsture

### Vācijā
Pirmā lielā baznīcu nakts notika Vācijā (Frankfurtē un Hannoverē) 2003. gadā, lai gan līdzīgus mazākus pasākumus Frankfurtē rīkoja kopš 1995. gada un Hallē un Āhenē kopš 2001. gada, tādēļ par precīzu sākuma gadu ir strīdi. Kopš tā laika to organizē katru gadu un tā ieviesta arī citās pilsētās. 2004. gadā tām pievienojās Hamburga. Trīs gadus vēlāk Hannoverē jau tika atvērtas 70 baznīcas, kurās apmeklēja aptuveni  apmeklētāju.

### Citās zemēs
2005. gadā baznīcu nakts ierobežotā apmērā notika Austrijā un Nīderlandē. Pēc četriem gadiem tai pievienojās Plzeņas un Brno diecēzes Čehijā, nākamajā gadā — pārējās Čehijas diecēzes. Nākamajos gados pasākums izvērsās vairākās citās Eiropas valstīs, vēlāk arī Argentīnā.

## Latvijā
Latvijā Baznīcu nakts kopš 2014. gada notiek sestdienās, to organizē starpkonfesionāls nodibinājums „Baznīcu Nakts fonds”. Katru gadu citā baznīcā notiek svinīga Baznīcu nakts atklāšana. 2023. gadā tika plānota vismaz 180 baznīcu piedalīšanās. Vienlaikus ar to 27. maijā notika arī “Atvērto baznīcu diena”, kad ikvienu draudzi aicina turēt savu baznīcu atvērtu ekskursijām un apskatei no 10.00 rītā.

## Atsauces

## Ārējās saites

* Baznīcu nakts Latvijā
Žiga Pavlins

**Žiga Pavlins** (, dzimis ) ir slovēņu hokejists, spēlē aizsarga pozīcijā. Pašlaik (2023) Pavlins pārstāv *[[Austrijas hokeja līga|ICE Hockey League]]* komandu Ļubļanas "Olimpija".

Iepriekš Pavlins spēlējis Slovēnijas komandās *[[HK Kranjska Gora]]*, *[[HK Bled]]*, *[[Triglav Kranj]]* un *[[Slavija Ljubljana]]*, Itālijas komandās *[[Ritten/Renon]]* un *[[HC Pustertal]]*, Zviedrijas komandās *[[IF Troja-Ljungby]]*, *[[Rögle BK]]* un Stokholmas "AIK Ishockey", Čehijas komandās Prāgas "Slavia" un *[[HC Motor České Budějovice]]*, kā arī Slovākijas komandās *[[HC Košice]]*, *[[HK Dukla Michalovce]]* un *[[HC '05 Banská Bystrica|HC Banska Bystrica]]*.

Slovēnijas hokeja izlases rindās spēlējis 2014. un 2018. gada ziemas olimpiskajās spēlēs, kā arī piedalījies četros Pasaules čempionātos.

## Ārējās saites
Sušanu incidents (2023)

**Sušanu incidents** bija uzbrukums Sušanu ciemam Brjanskas apgabalā, Krievijā, kas notika 2023. gada 2. martā. Ukrainas puse to interpretē kā Krievijas provokāciju.

Saskaņā ar Krievijas plašsaziņas līdzekļu sniegto informāciju 2023. gada 2. marta rītā "ukraiņu diversantu grupas" 50 cilvēku sastāvā iebruka Brjanskas apgabala Sušanu ciemā un sagrāba vairākus iedzīvotājus. Ziņoja, ka nogalināts skolas autobusa vadītājs un nošauts viens bērns. Tomēr Brjanskas apgabala gubernatora vietnieks ziņoja, ka autobusu neapšaudīja, jo skolās šajā apgabalā notiek tālmācība.

Vēlāk parādījās videomateriāli un fotogrāfijas no notikuma vietas, kurās esot redzami Krievu brīvprātīgo korpusa karavīri, kas stāv pie Krievijas valsts administratīvās ēkas un aicina savus līdztautiešus cīnīties pret Putina režīmu.

## Atsauces

## Ārējās saites
Džeks Makbeins

**Džeks Makbeins** (; dzimis ) ir Kanādas hokejists, spēlē centra uzbrucēja pozīcijā. Pašlaik (2026) Makbeins pārstāv Nacionālās hokeja līgas Jūtas "Mammoth". 2018. gada NHL draftā Makbeinu ar kopējo 63. numuru trešajā kārtā izvēlējās Minesotas "Wild".

Kanādas hokeja izlases rindās spēlējis 2022. gada ziemas olimpiskajās spēlēs un divos 2023. gada Pasaules čempionātā, 2024. gada Pasaules čempionāts turnīros.

## Ārējās saites
Jans Urbass

**Jans Urbass** (, dzimis ) ir slovēņu hokejists, spēlē centra uzbrucēja pozīcijā. Pašlaik (2023) Urbass pārstāv Vācijas hokeja līgas komandu *[[Fischtown Pinguins]]*.

Iepriekš Urbass ir spēlējis Slovēnijas komandā Ļubļanas "Olimpija", Zviedrijas komandās Malmes "Redhawks", *[[Växjö Lakers]]* un *[[VIK Västerås HK]]*, Vācijas komandā *[[Minhenes "Red Bull"|EHC München]]* un Austrijas komandās *[[EC KAC]]* un *[[Villacher SV]]*.

Slovēnijas hokeja izlases rindās spēlējis 2014. un 2018. gada ziemas olimpiskajās spēlēs, kā arī piedalījies četros Pasaules čempionātos.

## Ārējās saites
Miha Verličs

**Miha Verličs** (, dzimis ) ir slovēņu hokejists, spēlē centra uzbrucēja pozīcijā. Pašlaik (2023) Verličs pārstāv Vācijas hokeja līgas komandu *[[Fischtown Pinguins]]*.

Iepriekš Verličs spēlējis Slovēnijas komandās *[[HK Maribor]]* un Ļubļanas "Olimpija", Austrijas komandās Grācas "99ers" un *[[Villacher SV]]*, kā arī Somijas komandā Jiveskiles JYP.

Slovēnijas hokeja izlases rindās spēlējis 2014. un 2018. gada ziemas olimpiskajās spēlēs, kā arī piedalījies trijos Pasaules čempionātos.

## Ārējās saites
Samuels Kņažko

**Samuels Kņažko** (, dzimis ) ir slovāku hokejists, spēlē aizsarga pozīcijā. Pašlaik (2023) Kņažko pārstāv AHL komandu Klīvlendas "Monsters". 2020. gada NHL draftā Kņažko ar kopējo 78. numuru trešajā kārtā izvēlējās Kolumbusas "Blue Jackets".

Iepriekš spēlējis Somijas hokeja līgas komandā Turku TPS.

Slovākijas hokeja izlases rindās izcīnījis bronzas medaļu 2022. gada ziemas olimpiskajās spēlēs. Piedalījies arī divos Pasaules čempionātos.

## Ārējās saites
Milošs Kelemens

**Milošs Kelemens** (, dzimis ) ir slovāku hokejists, spēlē uzbrucēja pozīcijā. Pašlaik (2026) Kelemens pārstāv Čehijas Ekstralīgas komandu Pardubices "Dynamo".

Iepriekš Kelemens spēlējis Slovākijas komandās *[[HKM Zvolen]]* un *[[HK Orange 20]]*, KHL komandā Bratislavas "Slovan", Čehijas komandā *[[BK Mladá Boleslav]]* un NHL komandā Arizonas "Coyotes", kā arī pārstāvējis tā fārmklubu AHL Tūsonas "Roadrunners".

Slovākijas hokeja izlases rindās izcīnījis bronzas medaļu 2022. gada ziemas olimpiskajās spēlēs. Pārstāvējis izlasi arī trijos Pasaules čempionātos.

## Ārējās saites
Eiropas Humanitārā universitāte

**Eiropas Humanitārā universitāte** (, ) ir privāta universitāte Viļņā.

Universitāti izveidoja Minskā 1992. gadā. Pēc slēgšanas politisku iemeslu dēļ 2004. gadā tā turpināja darbu Lietuvā.
thumb|Eiropas Humanitārā universitāte 2019. gada rudenī
Studijas apmeklē 680 studenti (2020), no kuriem 95% ir Baltkrievijas pilsoņi. Mācību valodas ir krievu un angļu, dažus kursus pasniedz baltkrievu un vācu valodā.

## Atsauces

## Ārējās saites
Salaspils katoļu baznīca

**Salaspils Dievmātes Rožukroņa karalienes Romas katoļu baznīca** ir katoļu baznīca Salaspilī, Rīgas ielā 26.

Kopš 17. gadsimta pirmās puses, kad Sv. Jura baznīca pārgāja Latvijas evaņģēliski luteriskās baznīcas īpašumā, līdz pat 1990. gadiem Salaspilī nebija savas katoļu draudzes.

1991. gadā Salaspils iedzīvotāja Felicija Rimša lūdza Salaspils domei atļaut reizi mēnesī noturēt dievkalpojumu domes telpās. Dome deva atļauju un 1991. gada augustā tika dibināta Salaspils Romas katoļu draudze.

1991. gada 15. decembrī ar arhibīskapa Jāņa Pujata atļauju Rīgas Sv. Antona draudzes prāvests Jānis Vaivods celebrēja pirmo Svēto Misi. Tajā piedalījās ap 200 cilvēku. Ar Salaspils pašvaldības un Bonifācija fonda (Vācija) atbalstu uzcēla baznīcu un iesvētīja 1996. gada 10. novembrī.

## Atsauces

## Ārējās saites
Parastā plaukšķene

**Parastā plaukšķene** () ir augs neļķu dzimtā. Sugas dabiskais izplatības areāls ir Eirāzijas mērenajā joslā, Makaronēzijā, un Ziemeļāfrikā, taču ir ieviesta arī Ziemeļamerikā, Japānā un citur. Suga ir bieži sastopama Latvijā, visā valsts teritorijā — pļavās, krūmājos, mežmalās un laucēs, kā arī dažādās nezālienēs.

## Apraksts
Parastā plaukšķene ir daudzgadīgs, 15—65 cm garš lakstaugs ar stāvu stublāju, kas augšdaļā zaro. Lapas ir zilgani zaļas, pacietas, to forma ir no eliptiskas līdz lancetiskai, tām ir gluda mala un smails gals. Lapas uz stublāja ir novietotas pretēji, bet pie pamata tās ir rozetveida pušķī — kātainas. Ziedu dihāzijs ir plašs un skrajš. Ziedi var būt gan divdzimumu, gan viendzimuma. Ziedu vainags ir balts, dziļi šķelts, un putekšņlapas tālu pārsniedz stobriņu. Vainadziņa nav. Kauss ir bāli zaļš, uzpūsts, ar trīsstūrainiem zobiņiem. Kausam raksturīgas 20 gareniskas dzīslas un tīklveidīgs dzīslojums starp tām. Auglis ir stāva, olveidīga un mīksta pogaļa ar 6 trīsstūrainiem zobiņiem. Parastā plaukšķene zied no jūnija līdz augustam.

## Pasugas
Mainīgā izskata dēļ sugai ir nodalāmas vairākas pasugas:

* *Silene vulgaris* subsp. *aetnensis* (Strobl) Pignatti
* *Silene vulgaris* subsp. *angustifolia* Hayek
* *Silene vulgaris* subsp. *commutata* (Guss.) Hayek
* *Silene vulgaris* subsp. *glareosa* (Jord.) Marsden-Jones & Turrill
* *Silene vulgaris* var. *litoralis* (Rupr.) Jalas
* *Silene vulgaris* subsp. *megalosperma* Hayek
* *Silene vulgaris* subsp. *prostrata* (Gaudin) Schinz & Thell.
* *Silene vulgaris* subsp. *suffrutescens* Greuter, Matthäs & Risse
* *Silene vulgaris* subsp. *vourinensis* Greuter
* *Silene vulgaris* subsp. *vulgaris —* vienīgā Latvijā sastopamā pasuga.

## Atsauces
Komi-Permiešu apvidus

**Komi-Permiešu apvidus** (, ) ir administratīvi teritoriāla vienība ar speciālu statusu Permas novadā, Krievijā. Robežojas ziemeļos un ziemeļrietumos ar Komi Republiku, rietumos — ar Kirovas apgabalu, bet austrumos un dienvidos ar pārējo Permas novadu. Lielākā apdzīvotā vieta un administratīvais un kultūras centrs ir Kudimkara. Vairāk kā puse iedzīvotāju (59 %) ir titulnācija komieši permieši.

## Vēsture
Sākotnēji izveidots 1925. gada 26. februārī kā **Permiešu nacionālais apvidus** KPFSR Urālu apgabala sastāvā. Tā paša gada 16. aprīlī pārdēvēts par **Komi-Permiešu nacionālo apvidu**. 1934.—1938. gadā bija Sverdlovskas apgabala sastāvā, bet kopš 1938. gada — Permas apgabala sastāvā. 1977. gadā reorganizēts par **Komi-Permiešu autonomo apvidu**. 1992. gadā Komi-Permiešu autonomais apvidus kļūst par patstāvīgu Krievijas federācijas subjektu. 2003. gadā tika sarīkots referendums par apvidus statusu, kura rezultātā tas tika likvidēts kā atsevišķs federācijas subjekts un iekļauts jaundibināmā Permas novada sastāvā kā administratīvi teritoriālais veidojums ar sevišķu statusu.

## Atsauces

## Ārējās saites
Ebreju asimilācija

[thumb|[Heinrihs Heine — viens no slavenākajiem brīvprātīgi kristītajiem ebrejiem]]
**Ebreju asimilācija** (, *hitbolelut*) ir sociokultūras process, kura laikā ebreji pārstāj identificēt sevi kā ebreju etniskās, kultūras vai reliģiskās kopienas daļu. Asimilācija notiek, identificējoties ar asimilējošās vides kultūru, reliģiju, nacionālajiem vai politiskajiem ideāliem, vai jauktās laulībās.

Izraēlā dažās grupās *hitbolelut* ir aizskarošs apzīmējums, kas galvenokārt attiecas uz tajā ļoti retajiem ebreju starpkonfesionālajiem pāriem (īpaši ar arābiem, kas pārsvarā ir musulmaņi), kas tiek apzīmēti kā anticionisti.

Ebreju vēsturē pastāvēja vairāki masveida asimilācijas periodi: hellēnizācija, kristianizācija un kultūras asimilācija.

Mūsdienu pasaulē ebreju asimilāciju galvenokārt izraisa jauniešu intereses zudums par kultūras un reliģiskajām tradīcijām un jauktās laulības.

## Atsauces

## Ārējās saites
1953. gada Pasaules čempionāts hokejā

**1953. gada Pasaules čempionāts hokejā** (arī **1953. gada Eiropas čempionāts hokejā**) bija 20. Pasaules čempionāts hokejā, kas vienlaicīgi bija arī 31. Eiropas čempionāts hokejā. Tas no 7. līdz 15. martam norisinājās Šveices pilsētās Bāzelē un Cīrihē.

Pirmo reizi par čempioniem kļuva Zviedrijas hokeja izlase.

## Vietu sadalījums

### A grupa

### B grupa
Hokejs 1952. gada ziemas olimpiskajās spēlēs

**[[1952. gada ziemas olimpiskās spēles|1952. gada Oslo ziemas olimpisko spēļu]] sacensības [[Hokejs olimpiskajās spēlēs|hokejā]]** norisinājās no 1952. gada 15. līdz 25. februārim. Vienlaikus turnīrs bija arī 19. Pasaules čempionāts, kā arī 30. Eiropas čempionāts.

## Medaļu kopvērtējums

### Tabula

## Vietu sadalījums

### A grupa

### B grupa

## Eiropas čempionāta tabula
1951. gada Pasaules čempionāts hokejā

**1951. gada Pasaules čempionāts hokejā** (arī **1951. gada Eiropas čempionāts hokejā**) bija 18. Pasaules čempionāts hokejā, kas vienlaicīgi bija arī 29. Eiropas čempionāts hokejā. Tas no 9. līdz 17. martam norisinājās Francijas galvaspilsētā Parīzē.

14. reizi par čempioniem kļuva Kanādas hokeja izlase.

## Vietu sadalījums
### A grupa

### B grupa

## Eiropas čempionāta tabula
1950. gada Pasaules čempionāts hokejā

**1950. gada Pasaules čempionāts hokejā** (arī **1950. gada Eiropas čempionāts hokejā**) bija 17. Pasaules čempionāts hokejā, kas vienlaicīgi bija arī 28. Eiropas čempionāts hokejā. Tas no 13. līdz 22. martam norisinājās Apvienotās Karalistes galvaspilsētā Londonā.

Trīspadsmito reizi par čempioniem kļuva Kanādas hokeja izlase.

## Vietu sadalījums

## Eiropas čempionāta tabula
1947. gada Pasaules čempionāts hokejā

**1947. gada Pasaules čempionāts hokejā** (arī **1947. gada Eiropas čempionāts hokejā**) bija 14. Pasaules čempionāts hokejā, kas vienlaicīgi bija arī 25. Eiropas čempionāts hokejā. Tas bija arī pirmais čempionāts pēc Otrā pasaules kara. Čempionāts no 15. līdz 23. februārim norisinājās Čehoslovākijas galvaspilsētā Prāgā.

Pirmo reizi par čempioniem kļuva Čehoslovākijas hokeja izlase.

## Vietu sadalījums

## Eiropas čempionāta tabula

## Ārējās saites
* hokej.snt.cz/ 
* Vladimír Zábrodský vzpomíná na první titul
* hokej.snt.cz/ 
* Prezentace MS 1947 a 1949 v ledním hokeji v denním tisku Vladimír Grebennikov
* Przegląd Sportowy - 17. února 1947  *
Hokejs 1948. gada ziemas olimpiskajās spēlēs

**[[1948. gada ziemas olimpiskās spēles|1948. gada Sanktmoricas ziemas olimpisko spēļu]] sacensības [[Hokejs olimpiskajās spēlēs|hokejā]]** norisinājās no 1948. gada 30. janvāra līdz 8. februārim. Vienlaikus turnīrs bija arī 15. Pasaules čempionāts, kā arī 26. Eiropas čempionāts.

## Medaļu kopvērtējums

### Tabula

## Vietu sadalījums

## Eiropas čempionāta tabula
2023. gada Pasaules čempionāta hokejā 1. divīzija

**2023. gada Pasaules čempionāta hokejā 1. divīzija** bija hokeja sacensības, kas no 23. aprīļa līdz 5. maijam notika Notingemā un Tallinā. A grupas pirmo divu vietu ieguvēji Lielbritānija un Polija iekļuva elites divīzijā, bet B grupas uzvarētāji Japānas hokeja izlase kvalificējās uz A grupu.

## A grupa
* ▼
* ▼†
* *
* ^
* *
* *

: * automātiski kvalificējas 2023. gada Pasaules hokeja čempionāta 1. divīzijas A grupā*
: *^ kvalificējas, uzvarot 2022. gada Pasaules čempionāta hokejā 1. divīzijas B grupā*
: *<sup>†</sup> rīkotāji*
: *▼ kvalificējās, izkrītot no 2022. gada Pasaules čempionāta hokejā elites divīzijas*

*Visi laiki ir attēloti pēc vietējā laika ([[UTC+1]])*

## B grupa
* ^
* *
* †*
* *
* *
* ^

: * automātiski kvalificējas 2023. gada Pasaules hokeja čempionāta 1. divīzijas A grupā*
: *^ kvalificējas, uzvarot un iegūstot 2. vietu 2022. gada Pasaules čempionāta hokejā 2. divīzijas A grupā*
: *<sup>†</sup> rīkotāji*

*Visi laiki ir attēloti pēc vietējā laika ([[UTC+2]])*

## Atsauces
Antons Kušnirs

**Antons Kušnirs** (, ; dzimis  Radiviļivā, Ukrainā) ir ukraiņu izcelsmes Baltkrievijas frīstailists, kas specializējies akrobātikas disciplīnā. Viņš ir 2014. gada Soču olimpisko spēļu čempions.

Piedalījies arī 2006. un 2010. gada olimpiskajās spēlēs. Piecas reizes guvis uzvaru Pasaules kausa posmos, kā arī izcīnījis vienu medaļu Pasaules čempionātā — bronzu 2011. gadā, kad čempionāts notika ASV.

## Ārējās saites
Valmieras Dizaina un mākslas vidusskola

**Valmieras Dizaina un mākslas vidusskola** ir mākslas un dizaina vidusskola Valmierā. 

1976. gadā atklāja Bērnu mākslas skolu, bet 1992. gadā uz tās bāzes izveidoja profesionālās vidējās izglītības skolu.

## Atsauces

## Ārējās saites
TvN

**tvN** (akronīms nosaukumam *Total Variety Network*) ir Dienvidkorejas kabeļtelevīzijas kanāls, kas pieder CJ ENM. Tas atklāts 2006. gada 9. oktobrī. Kanāls koncentrējās uz televīzijas seriāliem un varietē.

## Atsauces

## Ārējās saites
*
JTBC

**JTBC** (saīsināts no *Joongang Tongyang Broadcasting Company*, ) ir Dienvidkorejas kabeļtelevīzijas kanāls, kas atklāts 2011. gada 1. decembrī. Tā galvenais akcionārs ir *JoongAng Holdings*, kam pieder 25% akciju. JTBC ir vispārējs kanāls, kura programmās ietilpst televīzijas seriāli, varietē šovi un ziņu pārraides.

## Atsauces

## Ārējās saites
*
Anna Lukasjaka

**Anna Lukasjaka** (; dzimusi ) ir  poļu brīvā stila cīkstone, Pasaules un Eiropas čempionātu medaļniece, 2019. gada Eiropas spēļu dalībniece.

## Biogrāfija
2019. gadā 2. Eiropas spēlēs Minskā Anna Lukasjaka piedalījās brīvā stila svara kategorijas 50 kg sacensībās, kur astotdaļfinālā uzvarēja itālieti Emanuelu Ljuci, ceturtdaļfinālā zaudēja nākamajai čempionei Azerbaidžānas pārstāvei Marijai Stadņikai, bet cīņā par bronzu arī turku cīkstonei Evinai Demirhanai.

2021. gada aprīlī Lukasjaka piedalījās Eiropas čempionātā Varšavā un izcīnīja vienu no bronzas medaļām svara kategorijā 50 kg. Turnīra gaitā ceturtdaļfinālā viņa zaudēja finālistei bulgārietei Miglenai Seliškai, bet cīņā par bronzas medaļu pārspēja moldāvieti Emiliju Kiriku.

2022. gada martā Eiropas čempionātā, kas notika Budapeštā, Lukasjaka izcīnīja bronzas medaļu svara kategorijā 50 kg. Šī turnīra ceturdaļfinālā viņa uzvarēja Emiliju Kiriku, pusfinālā zaudēja Miglenai Seliškai, bet cīņā par bronzu pieveica Azerbaidžānas cīkstoni Turkanu Nasirovu. Sešus mēnešus vēlāk, septembrī viņa izcīnīja bronzas medaļu arī pasaules čempionātā, kas notika Belgradā. Šoreiz, pēc uzvaras astotdaļfinālā, ceturtdaļfinālā viņa zaudēja Tokijas olimpisko spēļu čempionei japānietei Jui Susaki, gandarījuma turnīra cīņā par trešo vietu pieveica Nigērijas sportisti Merciju Genesis.

## Atsauces

## Ārējās saites
Komodo

**Komodo** () ir Indonēzijai piederoša vulkāniska sala Mazo Zunda salu grupā. Administratīvi pieder Austrumu Nusa Tengaras provincei. Izvietojusies starp Floresas jūru ziemeļos un Sumbas šaurumu dienvidos. Sala mazapdzīvota, tajā dzīvo ap 2000 iedzīvotājiem. Sala slavena ar tajā mītošo lielāko mūsdienās dzīvojošo ķirzaku Komodo varānu.

## Ģeogrāfija
Sala izvietojusies Mazo Zunda salu grupā; Sapes šaurums rietumos to atdala no Sumbavas, bet Lintahas šaurums austrumos — no Padaras un Rinčas salām. Krasta līnija stipri izrobota ar daudziem līčiem un pussalām, piekrastē daudz sīku saliņu. Reljefs kalnains, augstākā virsotne ir Araba kalns 823 m vjl. Visa sala kopā ar kaimiņos esošajām mazākajām salām iekļauta Komodo nacionālajā parkā.

## Atsauces

## Ārējās saites
Pazvilu plaukšķene

**Pazvilu plaukšķene** () ir daudzgadīga suga neļķu dzimtā, kuras dabiskais izplatības areāls ir no Austrumeiropas līdz Rietumsibīrijai un Centrālāzijai. Latvijā 20. gadsimta sākumā tika konstatētas dažas pazvilu plaukšķenes atradnes uz dzelzceļiem Rīgā.

## Atsauces
Tatārijas plaukšķene

**Tatārijas plaukšķene** () ir augs neļķu dzimtā, kas ir sastopama Austrumeiropā un Rietumāzijā. Latvijas teritoriju šķērso sugas izplatības rietumu robeža, valstī tā ir sastopama reti, galvenokārt Daugavas un Gaujas ielejā.

Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 3. kategorijā.

## Apraksts
Tatārijas plaukšķene ir daudzgadīgs, 30—80 cm garš lakstaugs. Stublājs ir stāvs, slaids, vienkāršs, skraji aplapots, pie pamata sarkanīgs, apmatots. Lapas ir lancetiskas ar gludu malu, uz stublāja novietotas pretēji. Lapu žāklēs nereti veidojas lapaini dzinumi. Ziedi stublāja galotnē ir īsos kātos garā un šaurā skarveidīgā ziedkopā. Ziedkāts apmatots. Kauss ir kails, šaurs, un, atšķirībā no parastās plaukšķenes, nav uzpūsts. Kausa dzīslas ir neskaidras, desmit. Vainaglapas ir baltas vai iedzelteni baltas, manāmi garākas nekā kauss, vainaglapu plātne līdz divām trešdaļām tās garuma šķelta. Vainadziņa nav. Auglis ir stāva trīscirkņu pogaļa, atveras ar 6 zobiņiem. Zied jūnijā un jūlijā.

## Atsauces


## Ārējās saites
Progress MS-23

***Progress MS-23*** (***Прогресс МС-23***; SKS apzīmējums ***ISS-84P***) bija Krievijas automātisks *[[Progress-MS]]* sērijas kravas kosmosa kuģis, kas Starptautiskajā kosmosa stacijā (SKS) nogādāja kravu. To orbītā palaida 2023. gada 24. maijā. *Progress MS-23* darbību beidza 2023. gada 29. novembrī.

## Krava
Kopējā kravas masa starta brīdī bija 2491 kg. Īpašajās tvertnēs ietilpa degviela (), saspiestas gāzes (slāpeklis) (), ūdens (). Hermētiskajā kravas telpā (pavisam ) bija iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces.

## Lidojuma gaita
*Progress MS-23* tika palaists  12:56:07 *[[Universālais koordinētais laiks|UTC]]* ar nesējraķeti *[[Sojuz-2.1a]]* no Baikonuras kosmodroma.
Tajā pašā dienā 16:19 *UTC* kosmosa kuģis saslēdzās ar SKS automātiskā režīmā pie *[[Poisk (SKS)|Poisk]]* moduļa.

2023. gada 2023. gada 29. novembrī 07:55 *UTC* *Progress MS-23* atvienojās no SKS. Kravas kuģis iegāja Zemes atmosfēras blīvajos slāņos un sadega. Nesadegušās daļas aptuveni 11:02 *UTC* iekrita Klusā okeāna dienvidu daļā.

## Atsauces

## Ārējās saites

* Progress MS-23 re-supplies ISS Anatoly Zak
* Progress-MS 01 — 24 Gunter Dirk Krebs
Luangva

**Luangva** () ir 770 kilometrus gara Zambezi kreisā krasta pieteka Zambijas austrumos. Lejtecē upe veido Zambijas un Mozambikas robežu.

Izteka — netālu no Malāvijas robežas. Tek dienvidrietumu virzienā. Luangva ir viena no vismazāk pārveidotajām upēm Dienvidu Āfrikā. Ietek Zambezi pie Luangvas pilsētas, vietā, kur satiekas Zambijas, Mozambikas un Zimbabves teritorijas. Pie upes izveidoti Ziemeļluangvas nacionālais parks un Dienvidluangvas nacionālais parks.

## Ārējās saites
Sārnates purvs (dabas liegums)

**Sārnates purvs** ir 1987. gadā dibināts dabas liegums Ventspils novada Užavas un Jūrkalnes pagastos. Tajā ietilpst daļa no Sārnates purva (izņemot Sārnates ezera apkaimi) un Mazais Sārnates purvs.

Teritorija ir nozīmīga augsto purvu un purvu ieplaku aizsardzības vieta. Šeit sastopami Eiropas Savienības aizsargājamie biotopi: kadiķu audzes zālājos un virsājos (5130), eitrofi ezeri ar iegrimušo ūdensaugu un peldaugu augāju (3150), neskarti augstie purvi (7110), pārejas purvi un slīkšņas (7140), purvaini meži (91D0), degradēti augstie purvi, kuros iespējama vai noris dabiskā atjaunošanās (7120). Teritorijā konstatētas daudzas ES Putnu direktīvas sugas.

## Ārējās saites

* Sārnates purvs, Dabas aizsardzības pārvalde
Khonas ūdenskritumi

**Khonas ūdenskritumi** () ir ūdenskritumu un krāču kaskāde Mekongas upē Laosā. Administratīvi atrodas Čampāsakas provincē netālu no Kambodžas robežas. Nosaukts pēc netālās Khonas pilsētiņas upes kreisajā krastā.

Kaskāde stiepjas  garumā un kopējais platums sasniedz  metrus — platākais ūdenskritums pasaulē. Kopējais kritums ap . Vidējais caurteces apjoms ir ap , bet palu laikā — . Ūdenskritumu un krāču vietā Mekongas upe sadalās daudzās attekās un apvidus tiek dēvēts par «4000 salām» (ສີ່ພັນດອນ).

Khonas ūdenskritumi ir galvenais šķērslis kuģošanai pa Mekongu, lai kuģi no grīvas varētu sasniegt Ķīnu. 19. gadsimtā Francijas koloniālā administrācija vairākkārt mēģināja atrast kuģojamu ceļu, bet neveiksmīgi. No 1893. līdz 1940. gadiem darbojās šaursliežu dzelzceļš, kas savienoja ūdenskrituma augšu un apakšu.

## Atsauces

## Ārējās saites
Honkongas futbola izlase

**Honkongas futbola izlase** ir nacionālā futbola komanda, kas pārstāv Honkongu starptautiskās futbola sacensībās. Hongkongas futbola izlasi pārvalda Hongkongas Futbola asociācija.

## Pasaules čempionātos
* 1930—1970 — *Nepiedalījās*
* 1974—2022 — *Nekvalificējās*
* 2026 — *[[2026. gada FIFA Pasaules kausa kvalifikācija — AFC zona|Nekvalificējās]]*

## Āzijas kausā
* 1956 — Trešā vieta
* 1960 — *Nekvalificējās*
* 1964 — Ceturtā vieta
* 1968 — Piektā vieta
* 1972 — 2019 — *Nekvalificējās*
* 2023 — Kvalificējās

## Atsauces
Uldis Lasmanis

**Uldis Lasmanis** (1929—2023) bija latviešu rakstnieks, publicists un novadpētnieks.

## Dzīvesgājums
Dzimis 1929. gada 2. jūlijā Sunākstes pagastā zemnieka ģimenē. Pēc Otrā pasaules kara viņu 18 gadu vecumā izsūtīja uz Sibīrijas Gulaga nometni. Pēc atgriešanās dzimtenē bija Rīgas Centrālā Universālveikala direktora vietnieks.
Pēc pensionēšanās nodarbojās ar rakstniecību, 1997. gadā publicēja četras grāmatas par Arvedu Bergu, vēlāk par savu dzimtu un okupācijas režīmu Jēkabpils apriņķī.
Miris 2023. gada 27. aprīlī Rīgā.

## Darbi
* Prezidenta pirmā un pēdējā palīdze: vēstures detektīva meklējumu un pārdomu hronoloģija (1992)
* Arveds Bergs: Neizsūtīta trimdinieka piezīmes, 1934-1941 (1997)
* Arveds Bergs: Brīvvalsts nacionālists, kurš gribēja novērst 1934. gada 15. maiju, 1928-1934 (1997)
* Berga bazāra un laikmeta labirintos (1997)
* Tēva gadsimts: Voldemāra Lasman̦a (1904—1991) mūža atmiņas ar pēcnācēju komentāriem par laikmetu un dzimtu likteņiem (2001)
* Ko neparedzēja hercogs Jēkabs: divu okupācijas režīmu — padomju un fašistu — radītie cilvēkzudumi Jēkabpils apriņķī, 1940-1965: piemiņai, patiesībai, apskaidrībai (2005)
* Dēla gadsimts: autora mūžs literārā tēlojumā (2006)

## Apbalvojumi un pagodinājumi
* Atzinības krusts (2016)
* Sēlijas asociācijas goda biedrs

## Atsauces
Joannis Antoniu

**Joannis Antoniu** (; dzimis ) ir Grieķijas kalnu slēpotājs.

Pārstāvējis savu valsti 2018. gada un 2022. gada ziemas olimpiskajās spēlēs. Augstāko vietu ieguvis slaloma sacensībās 2022. gada olimpiādē Pekinā, kur palika 29. vietā.

## Atsauces

## Ārējās saites
Gatis Melderis

**Gatis Melderis** (dzimis  Valmierā) ir bijušais latviešu basketbolists, spēlēja saspēles vadītāja pozīcijā. Pārsvarā spēlējis Valmieras basketbola komandās, bet karjeru noslēdza Nīderlandes basketbola līgā. Pēc spēlētāja karjeras beigām&nbsp;— treneris.

## Karjera
G. Melderis ir viens no daudzajiem Latvijas basketbolistiem, kas nāk no Rūjienas. Viņa tēvs Ojārs Melderis ir pazīstams basketbola treneris, augstā līmenī basketbolu spēlējusi māsa Marita Meldere. Pārsvarā spēlējis Valmieras komandās Latvijas Basketbola līgā (LBL), bet karjeru noslēdza ārpus Latvijas — Nīderlandes komandā *[[Donar Groningen]]*, kurā aizvadīja trīs sezonas. Spēlētāja karjeru noslēdza 2007. gadā.

Spēlējis dažādu vecumu Latvijas jaunatnes izlasēs.

### Trenera karjera
Pēc profesionālā basketbola karjeras beigām uzreiz pievērsies trenera darbam 2008. gadā kļūstot par BK Valmiera galvenā trenera Ainara Bagatska asistentu. 2010. un 2011. gadā pirmo reizi bija BK Valmiera galvenais treneris. 2014. gada pavasarī viņš vēlreiz stājās BK Valmiera galvenā trenera vietā pēc tam, kad no darba tika atbrīvots Varis Krūmiņš. Vasarā G. Melderis tika apstiprināts par pilntiesīgu komandas galveno treneri ar savu ilggadējo komandas biedru Sandi Amoliņu kā asistentu. Pēc tam turpinājis darbu kā Valmieras komandas galveno treneru asistents, bijis arī BK Ventspils galvenā trenera Artūra Visocka-Rubeņa asistents.

Daudz strādājis kā jaunatnes treneris Valmieras sporta skolā. 2018. gadā G. Melderis bija viens no A. Visocka-Rubeņa asistentiem Latvijas U18 izlasē Eiropas U-18 čempionātā, kur komanda izcīnīja sudraba medaļas. 2022. gada vasarā G. Melderis bija Latvijas U16 izlases galvenais treneris Eiropas čempionātā. Šī paša gada rudenī pārtraucis basketbola trenera darbu.

## Atsauces

## Ārējās saites
ABS-CBN

***ABS-CBN Corporation*** (plaši pazīstams kā **ABS-CBN**) ir Filipīnu mediju uzņēmums, kura galvenā mītne atrodas Kesonsitijā. Tā dibināta 1946. gadā kā *Bolinao Electronics Corporation*. Uzņēmumu izveidoja, apvienojoties *Alto Broadcasting System* un *Chronicle Broadcasting Network*.

## Atsauces

## Ārējās saites
*
GMA Network

***GMA Network, Inc.*** (plaši pazīstams kā **GMA**) ir Filipīnu mediju uzņēmums, kura galvenā mītne atrodas Kesonsitijā. To 1950. gadā dibināja Roberts Stjuarts. Uzņēmums Filipīnās pārvalda vairākas radio un televīzijas stacijas, tostarp GMA-7, GTV-27, *Super Radyo DZBB 594* un *Barangay LS 97.1*.

## Atsauces

## Ārējās saites
*
Armēnijas baznīcu arhitektūra

thumb|Sv. Hripsimes baznīca
thumb|Sv. Hripsimes baznīcas šķērsgriezums
thumb|Jererukas bazilikas atliekas
thumb|Ečmiadzinas katedrāle
**Armēnijas baznīcu arhitektūra** ir armēņu baznīcu ēku arhitektūras stils, kas sāka veidoties kopš kristietības apustuliskā laikmeta Armēnijas kalnienē 1. gadsimtā. Tas turpinājis attīstīties līdz mūsdienām. Saskaņā ar profesora Dikrana Kuimdžijana no Kolumbijas Universitātes teikto, unikāls armēņu baznīcu arhitektūras stils radās 6. gadsimta beigās vai 7. gadsimta sākumā, iespējams, kļūstot par pirmo nacionālo stilu kristīgajā arhitektūrā, ilgi pirms atsevišķi izveidojās bizantiešu, romānikas un gotikas vai mazāk zināmie etiopiešu, skandināvu un slāvu stili.

## Īpašības
Kristietības ieviešana par Armēnijas oficiālo reliģiju 300. gadā deva grūdienu Armēnijas baznīcu arhitektūrai. Pirmās armēņu baznīcas uzcēla pēc Grigora Apgaismotāja pavēles, un tās bieži cēla uz pagānu tempļu pamatiem, atkārtojot dažus Armēnijas pirmskristietības arhitektūras aspektus. Armēnijas baznīcām raksturīgas vairākas atšķirīgas iezīmes:

* Smaili kupoli, kas atgādina Lielā Ararata vulkānisko konusu. Konisks vai puskonisks radiāli segmentēts kupols ir uzstādīts virs velvju griestiem uz cilindriska tornīša (parasti daudzstūraina ārpusē, visbiežāk astoņstūraina);
* Visas konstrukcijas vertikālais uzsvars, augstums bieži pārsniedz baznīcas garumu;
* Vertikāluma pastiprināšana ar augstiem, šauriem logiem;
* Akmens velvju griesti;
* Gandrīz pilnībā sastāv no akmens, parasti vulkāniskā tufa vai bazalta .
* Kompozītmateriālu jumts, kas veidots no smalki grieztiem tufa šindeļiem.
* Freskas un grebumi, ja tādi ir, parasti ir grezni un ietver virpuļojošus, savijošos vīnogulājus un citus augus.
* Bieži izmantotas augstas konstrukcijas arkas gan kupolā kā tornīša daļas, gan velvju griestu, gan vertikālo sienu atbalstam.
* Jumtu pārklāšanās, lai atbalstītu kupolu gan bazilikās, gan centralizēti plānotajās baznīcās.
* Ārsienu skulpturāla apdare, ieskaitot figūras.

## Klasifikācija
Iepriekšminēto kopīgo īpašību robežās atsevišķām baznīcām ir ievērojamas atšķirības, kas var atspoguļot laiku, vietu un tās autora gaumi. Pētot šīs variācijas 20. gadsimta sākumā, Toross Toramanjans izšķīra šādus klasiskos stilus:

## Atsauces

## Ārējās saites
Globālais terorisma indekss

**Globālais terorisma indekss** (no angļu: *Global Terrorism Index* (GTI)) apkopo pārskatošu un detalizētu informāciju par globālajām terorisma tendencēm, riskiem un terorisma draudu rādītājiem 163 valstīs, kas aptver 99,7 % pasaules iedzīvotāju. GTI veido starptautiskā organizācija Ekonomikas un miera institūts (*Institute for Economics and Peace*).

## Metodoloģija
GTI datu iegūšanai tiek izmantota tikai *Dragonfly Terrorism Tracker* datubāze, kurā ir detalizēti un strukturēti notikumu ieraksti par visiem terorisma incidentiem, par kuriem ziņots atklātos informācijas avotos kopš 2007. gada janvāra. GTI paļaujas uz tikai vienas datubāzes datiem, jo, izmantojot vairākas datubāzes, terorisma dati varētu atšķirties, jo arī terorisma definīcijas ir dažādās.

Tāpēc, tā kā terorisma jēdziens ir plašs un var atšķirties atkarībā no ģeogrāfiskās lokācijas un politiskās situācijas, GTI terorismu definē kā “sistemātisku draudu vai vardarbības izmantošanu, ko veic nevalstiski dalībnieki, neatkarīgi no tā, vai tie darbojas ar vai pret pastāvošo varu, ar nolūku paust politisku, reliģisku vai ideoloģisku vēstījumu grupai, kas ir lielāka par upuru grupu, radot bailes un tādējādi mainot (vai mēģinot mainīt) lielākās grupas uzvedību.” Šī definīcija neattiecas uz valstīm, kas īsteno valsts teroru pret saviem pilsoņiem (piemēram, Talibāna kā Afganistānas valdības darbības kopš 2021. gada augusta vairs nav iekļautas GTI).

Izmantojot *TerrorismTracker* definīciju, par terorisma aktiem neuzskata:

* neregulāras vai konvencionālas kara darbības,
* noziedzīgu vardarbību, kas vērsta tikai uz peļņas gūšanu, pat ja tā atdarina teroristu taktiku, piemēram, automašīnu spridzināšanu un galvu nociršanu,
* vardarbīgu antisociālu uzvedību,
* pilsoņu nemierus,
* izolētus vardarbības aktus, ko īsteno nelīdzsvaroti indivīdi, piemēram, aktīvā šaušana, ja vien nav skaidru pierādījumu, ka uzbrukuma motīvi atbilst GTI terorisma definīcijai,
* valsts tīrīšanas un valsts represijas,
* kara noziegumus un genocīda aktus.

## Valstu sakārtojums pēc terorisma ietekmes
GTI katru valsti novērtē skalā no 0 līdz 10 punktiem, kur 0 nozīmē, ka terorisma ietekme nav jūtama, bet 10 – vislielākā izmērāmā terorisma ietekme, valstis ir sakārtotas pēc terorisma ietekmes.

* 
* 
* 
* 
* 
* 

**2023. gada Globālā terorisma indekss**

## GTI publikācijas
* 2023. gada globālā terorisma indekss (PDF)
* 2022. gada globālā terorisma indekss (PDF)
* 2020. gada globālā terorisma indekss (PDF)
* 2019. gada globālā terorisma indekss (PDF)

## Skatīt arī
* Terorisms
* Terorisms Latvijā
* Terorisma pētniecība
* Terorisma kritiskā pētniecība

## Atsauces
Terors (politika)

[250px|thumb|[Lielinieki 1918. gadā Petrogradā ar propagandas plakātu: “Nāvi buržuāzijai un tās līdzskrējējiem. Lai dzīvo Sarkanais terors!!”]]
[250px|thumb|Lielinieku no 1918. gada beigām līdz 1919. gada sākumam [Sarkanais terors|Sarkanā terora laikā veiktā Palermo meža slaktiņa upuri lielinieku okupētajā Rakverē, Igaunijā]]

**Terors** (no  — ‘bailes’, ‘šausmas’) ir varas īstenota visaptverošas vardarbības draudu uzturēšana politisku vai reliģisku mērķu sasniegšanai. Teroru īsteno, lai apspiestu politisko opozīciju, izraisot indivīdam vai grupai bailes, draudus, satraukumu un šausmas. Terora mērķis ir ikdienas dzīves, politisko norišu traucēšana, ierobežojot civiliedzīvotāju brīvību un valsts drošību. Arī: “varmācīgu darbību kopums ar mērķi iebiedēt, vajāt, izdarīt kaitējumu, iznīcināt.”

## Terors un terorisms
Deivids Forts norāda, ka galvenā atšķirība starp teroru un terorismu ir tā forma. Kamēr terors var būt neitrāls ļaunums (t.i., nejauša vardarbība, ko veic laupītāji, izvarotāji un pat militārpersonas), terorismam ir papildu politiska vai morāla dimensija. Tā kā terorisms ir sistematizēta organizētu grupu vērsta vardarbība pret personām, kas nav kareivji, bet gan visbiežāk civiliedzīvotāji, lai sasniegtu politisku mērķi, tad terorisms nekad nav neitrāls.

Tomēr, vēl joprojām jēdzieni “terors” un “terorisms” tiek lietoti kā sinonīmi: piemēram, “teroristu terors” ir sinonīms jēdzienam “terorisms”, kas ir teroristu īstenots terors; “valsts terors” jeb “valsts terorisms” ir valsts īstenotas represijas un cīņa pret valsts ienaidniekiem; “vides terors” jeb “ekoterorisms” ir vides objektu aizstāvība no cilvēku iesaistes. Galvenokārt, lai atšķirtu jēdzienus “terors” no “terorisma”, būtisks ir vēstījums.

Līdz ar to, lai nošķirtu, par ko ir runa, tiek izcelts, ka terors ir politisks līdzeklis, kuru var izmantot gan teroristiskās organizācijas, gan valstis. Tāpat nozīmīgi ir atšķirt teroru pēc tā motīva: vai cilvēki izmanto teroru savas drošības nodrošināšanai vai teroristiskas organizācijas atbalstam, un veicina tās propagandu. Pirmajā gadījumā terors ir iebiedēšanas un aizsardzības tehnika, bet otrajā gadījumā — apzināta vardarbība pret civiliedzīvotājiem un sabiedriskajām institūcijām.

Vēsturiski ir pastāvējis arī valsts terors, kura pamatmotīvs bija nepiederīgo iebiedēšana. Kā piemēri valsts teroram tiek minēts Sarkanais terors, kas bija “sistemātiska, masveidīga, institucionalizēta politisko represiju un fiziskas iznīcināšanas politika pret agrāko politisko, militāro, ekonomisko un intelektuālo eliti, kā arī politiskajiem un militārajiem oponentiem, kuru Krievijas PFSR lielinieku valdība īstenoja 1918.—1922. gadā pilsoņu kara laikā”; un Lielo teroru, kur terors izpaudās kā politiskās represijas un vajāšanas Padomju Savienībā no 1936. līdz 1938. gadam, ar mērķi vērsties pret “tautas ienaidniekiem”.

## Skatīt arī
* Terorisms
* Terorisms Latvijā
* Terorisma pētniecība
* Terorisma kritiskā pētniecība

## Atsauces
Volgas plaukšķene

**Volgas plaukšķene** () ir suga neļķu dzimtā. Sugas dabiskais izplatības areāls ir Eirāzijā no Bulgārijas līdz Mongolijai un Vidusāzijai, taču suga dažas reizes 20. gadsimtā ir konstatēta Rīgas apkaimē, galvenokārt uz dzelzceļiem.

## Apraksts
Volgas plaukšķene ir 60—120 cm garš divmāju lakstaugs ar līdz 15 cm garām, lineāri lancetiskām vai lancetiskām lapām. Stublājs zem mezgliem ir ļoti lipīgs. Ziedkopa ir piramidāla. Kausa dzīslojums labi norobežots (saskatāmas 10 gareniskas pamatdzīslas). Tāpat kā ausainajai plaukšķenei veselo vainaglapu nadziņš ir ausains, platāks nekā plātne, bet vainaglapas ir baltas, bez dzeltenīgas nokrāsas. Augs zied no jūnija līdz augustam.

## Atsauces


## Ārējās saites
Maldīvijas futbola izlase

**Maldīvijas futbola izlase** ir nacionālā futbola komanda, kas pārstāv Maldīviju starptautiskās futbola sacensībās. Maldīvijas futbola izlasi pārvalda Maldīvijas Futbola asociācija.

## Pasaules čempionātos
* 1930—1962 — *Atradās [[Lielbritānija]]s sastāvā*
* 1966—1986 — *Nepiedalījās*
* 1990 — *Izstājās*
* 1994 — *Nepiedalījās*
* 1998—2022 — *Nekvalificējās*
* 2026 — *[[2026. gada FIFA Pasaules kausa kvalifikācija — AFC zona|Nekvalificējās]]*

## Āzijas kausā
* 1956 — 1964 — *Atradās [[Lielbritānija]]s sastāvā*
* 1968 — 1988 — *Nepiedalījās*
* 1992 — *Izstājās*
* 1996 — 2004 — *Nekvalificējās*
* 2007 — *Nepiedalījās*
* 2011 — 2023 — *Nekvalificējās*

## Atsauces
Taivānas futbola izlase

**Taivānas futbola izlase** ir nacionālā futbola komanda, kas pārstāv Taivānu starptautiskās futbola sacensībās. Taivānas futbola izlasi pārvalda Taivānas Futbola asociācija. Politisku iemeslu dēļ (teritoriālie strīdi ar Ķīnu) no 1976. gada līdz 1978. gadam un 1982. gada līdz 1989. gadam atradās OFC sastāvā.

## Pasaules čempionātos
* 1930—1950 — *Nepiedalījās*
* 1954—1958 — *Izstājās*
* 1962—1974 — *Nepiedalījās*
* 1978—2022 — *Nekvalificējās*
* 2026 — *[[2026. gada FIFA Pasaules kausa kvalifikācija — AFC zona|Nekvalificējās]]*

## Āzijas kausā
* 1956 — *Nekvalificējās*
* 1960 — Trešā vieta
* 1964 — *Izstājās*
* 1968 — Ceturtā vieta
* 1972 — *Izstājās*
* 1976 — *Izslēgta no AFC*
* 1980 — 1988 — *Atradās OFC sastāvā*
* 1992 — 2023 — *Nekvalificējās*

## Atsauces

## Ārējās saites

* Chinese Taipei Football Association official website 
* Chinese Taipei AFC
* Chinese Taipei FIFA
* Chinese Taipei 2006. gada FIFA Pasaules kauss oficiālā mājaslapa (arhivēta 2007. gada 12. martā)
* Chinese Taipei national team squad at CTFA official website  (arhivēta 2007. gada 10. decembrī)
Metāla izstrādājumi

**Metāla izstrādājumi**, pazīstami arī kā **metīzs** (no krievu *<u>мет</u>аллические <u>из</u>делия*), ir dažādi no metāla izgatavoti priekšmeti, tostarp:

* sadzīves griešanas instrumenti (piemēram, šķēres, naži);
* mēbeļu elementi (rokturi, dekori);
* rotaslietas (gredzeni, auskari);
* kancelejas piederumi (saspraudes)
* lauksaimniecības darbarīki (lāpstas, cirvji);
* stieples un to izstrādājumi (vadi, troses);
* savienošanas detaļas (skrūves, kniedes);
* transporta sastāvdaļas (caurules, virzuļi);
* celtniecības konstrukcijas (armatūra).
Reliģiskais terorisms

**Reliģiskais terorisms** ir vardarbības veids, ko ietekmē reliģiskie uzskati vai identitāte, un ko izmanto, lai sasniegtu noteiktus reliģiskos mērķus.

## Galvenās iezīmes
Tā kā ne visi terorisma akti ir ar reliģisku motivāciju, terorisma pētniecībā visbiežāk par galveno terorisma veidu uzskata politisko vai baiļu ieviešanas vardarbību, kas ir vērsta pret nejauši izvēlētiem civiliedzīvotājiem un sabiedriskiem vides objektiem. Līdz ar to reliģiskā terorisma galvenās iezīmes ir tāds terorisma akta mērķis vai forma, ko nosaka reliģiski apsvērumi.

Pēc mērķa — reliģisko terorismu definē kā reliģisku pārliecību izmantošanu vardarbības attaisnošanai, kas seko kādam reliģiskajam imperatīvam. Sekojot šai izpratnei reliģiskie teroristi uz savu ticību raugās kā uz iedvesmas, leģitimācijas un pasaules uzskata avotu. Līdz ar to ticība, ka viņiem ir dievišķa sankcija vadīt svēto karu, ietekmē reliģisko kaujinieku izvirzīto prasību raksturu un mērogu, kā arī viņu īstenoto vardarbību.

Savukārt — pēc formas, tiklīdz reliģiskais terorisms nevis tiek īstenots sekojot kādam universālam reliģiskam imperatīvam, bet politiskam mērķim, šis terorisma veids tiek definēts kā politisks. Piemērs reliģiskai etniskai grupai, kuras mērķi nav reliģiski, ir PIRA (Pagaidu Īrijas Republikāņu armija, *The Provisional Irish Republican Army*). Lai gan tās biedri galvenokārt ir katoļi, IRA mērķis ir izraidīt britu spēkus no reģiona un atkal apvienot Ziemeļīriju ar Īrijas Republiku, nevis izveidot reliģisku valdību vai valsti. Pretstatīta varētu būt Islāma valsts, kas izmanto islāma reliģijas pamatnostādnes, lai aicinātu citus gan pievienoties islāma ticībai un Islāma valstij, gan par virsmērķi sludina islāma kā vadošās reliģijas dibināšanu.

Atšķirībā no laicīgā terorisma, “reliģiskais terorisms” visbiežāk tiek uzskatīts, ka sastāv no simboliskiem upurēšanas, šķīstīšanas aktiem vai dievkalpojumiem, ko iedvesmojis Dievs, nevis no darbībām, kuru mērķis ir vēstījumu kādam politiskajam elektorātam vai kāda politiķa vārdā. Proti, visbiežāk reliģiskā terorisma ideju paudēji ir dieva izraudzītie vai pravieši. Tomēr reliģiskā terorisma pētniecība sastopas bieži vien ar būtiskiem šķēršļiem — kā tiek definēta reliģija; kas tiek uzskatīts par reliģiozu mērķi; vai politiskas un reliģiozas organizācijas ir strikti nošķiramas; un vai nošķirot reliģiozitātes aspektu netiek marginalizētas visas reliģiskās pārliecības, kas var tikt ielasītas terorisma aktu analīzē?

## Skatīt arī
* Islāma terorisms
* Terorisms
* Terorisms Latvijā
* Radikālais islāms

## Atsauces